
9.
Par nekustamā īpašuma “Graudiņi- 1”,  Suntažu pag., Ogres nov., atsavināšanas procesa uzsākšanu
Ogres novada pašvaldībai (turpmāk - Pašvaldība) pieder nekustamais īpašums “Graudiņi -1”, Suntažu pag., Ogres nov., kadastra numurs 7488 002 0248 (turpmāk – Nekustamais īpašums), kas sastāv no zemes vienības ar kadastra apzīmējumu 7488 002 0248, ar kopējo platību 1,3 ha (turpmāk – Zemes vienība) un uz zemes vienības esošas vienstāvu dzīvojamās ēkas ar kadastra apzīmējumu 7488 002 0248 001 un palīgceltnēm (kadastra apzīmējumi: 7488 002 0248 004 un 7488 002 0248 005). 
Pašvaldības īpašuma tiesības nostiprinātas Zemgales rajona tiesas Suntažu pagasta zemesgrāmatas nodalījumā Nr. 351.
Saskaņā ar Valsts zemes dienesta Nekustamā īpašuma valsts kadastra informācijas sistēmas datiem Zemes vienībai noteikts lietošanas mērķis – zeme, uz kuras saimnieciskā darbība ir lauksaimniecība ( kods 0101) - 1,2 ha un individuālo dzīvojamo māju apbūve (kods 0601)- 0,1 ha.
Uz Zemes vienības dzīvojamā ēka nav apdzīvojama, ir neapmierinošā stāvoklī ar iebrukušu jumtu. Nekustamais īpašums netiek izmantots un nav nepieciešams Pašvaldības funkciju veikšanai. Nekustamais īpašums nav izīrēts un tajā nav deklarēta neviena persona, nepastāv normatīvajos aktos noteiktie ierobežojumi lēmuma pieņemšanai par Nekustamā īpašuma atsavināšanu.
Publiskas personas mantas atsavināšanas likuma (turpmāk – Atsavināšanas likums) 4. panta pirmajā daļā noteikts, ka atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai, savukārt šī panta otrā daļa noteic, ka publiskas personas mantas atsavināšanu var ierosināt attiecīgās iestādes vadītājs, kā arī cita institūcija (amatpersona), kuras valdījumā vai turējumā atrodas publiskas personas manta.


Pašvaldību likuma 73. panta ceturtā daļa noteic, ka pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu. 

Atsavināšanas likuma 5. panta pirmā daļa noteic, ka atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija, savukārt Pašvaldību likuma 10. panta pirmās daļas 16. punktā noteikts, ka tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Pamatojoties uz Publiskas personas mantas atsavināšanas likuma 4. panta pirmo un otro daļu, 5. panta pirmo daļu, Pašvaldību likuma 10. panta pirmās daļas 16. punktu un 73. panta ceturto daļu,
balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Egils Helmanis, Gints Sīviņš, Ilmārs Zemnieks, Jānis Iklāvs, Jānis Siliņš, Kārlis Ansons, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav, 

Ogres novada pašvaldības dome NOLEMJ:
1. Atļaut uzsākt Ogres novada pašvaldībai piederošā nekustamā īpašuma “Graudiņi 1”, Suntažu pag., Ogres nov., kadastra numurs 7488 002 0248, kas sastāv no zemes vienības (kadastra apzīmējums 7488 002 0248) ar kopējo platību 1,3 ha, dzīvojamās ēkas (kadastra apzīmējums 7488 002 0248 001), un palīgceltņu (kadastra apzīmējumi: 7488 002 0248 004 un 7488 002 0248 005), atsavināšanas procesu.
2. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja A. Kraujas paraksts)
